Καππαροσαλάτα απανωμερίτικη
Μια απίθανη αλοιφή, ένας μοναδικός μεζές αυτή η καππαροσαλάτα από τη Σύρο με την ένταση της κάππαρης και τη γεμάτη γεύση της πατάτας.
250 γρ. κάππαρη, ξαλμυρισμένη και στραγγισμένη, 1 κιλό πατάτες, καθαρισμένες και ολόκληρες, 1 κρεμμύδι ξερό, χοντροκομμένο, 200 ml ελαιόλαδο, 10 ml ξίδι, αλάτι
Για να φτιάξουμε καππαροσαλάτα, αρχικά βράζουμε, σε μια κατσαρόλα, με άφθονο αλατισμένο νερό, σε δυνατή φωτιά τις πατάτες για 50 λεπτά ή μέχρι να μαλακώσουν.Τις στραγγίζουμε και τις χοντροκόβουμε.Χτυπάμε στον πολυκόφτη την κάππαρη μαζί με το κρεμμύδι και το μισό λάδι μέχρι να γίνουν πολτός. Συνεχίζοντας το χτύπημα, προσθέτουμε τις ζεστές πατάτες, το ξίδι και το υπόλοιπο λάδι σταδιακά σε σταθερή ροή, μέχρι η καππαροσαλάτα να έχει κρεμώδη, μαστιχωτή υφή.
Κρεμμύδι,Πατάτες,Πάσχα,Vegan,Χορτοφαγικά